Ul lia - vaen , pe liac ' h - vaen , pe liac ' h , pe liac ' hven [ 1 ] , pe taol - vaen , zo un aozadur mein e stumm un daol vras graet gant tud eus pobloù pe sevenadurioù en amzer a vez graet ar Ragistor anezhañ . Hiziv e ouzer ez int bezioù goloet gant mein , savet etre dibenn ar Vvet milved kent JK ha dibenn an IIIe milved kent JK en Europa . E broioù ar Reter Pellañ ez eus bet savet un toullad ivez er Iañ milved kent JK . Goloet e oa ar bezioù gant krugelloù , bernioù douar a vez graet tumuli anezho , ha ne chom netra anezho peurvuiañ .